רות מנדלה

רוזי רות מֶנְדלֶה-לבו (1922 – 2019) הייתה אתלטית רבגונית ארצישראלית, אלופת ארץ ישראל (1940) בריצת 100 מטר, זוכת מדליות ארציות בקפיצה לרוחק, בקפיצה לגובה, בהדיפת כדור ברזל, בהטלת כידון ובזריקת דיסקוס.

ביוגרפיה 
מנדלה נולדה בשוויינפורט בוואריה, גרמניה, בת למשפחה של משפטנים ידועה. באפריל 1934 עלתה עם משפחתה המורחבת לחיפה. היא למדה בתיכון חוגים והתאמנה בקבוצת מכבי חיפה בהדרכתו של צורי. נוסף, לכך היא הייתה מפקדת נשות ההגנה במרכז הכרמל.

1940
באליפות ארץ ישראל שנערכה באצטדיון המכביה בתל אביב במאי 1940 זכתה מנדלה ב-6 מדליות, 2 זהב ו-4 ארד. מדליות זהב, בריצת 100 מטר בתוצאה של 13.4 שניות, לפני יפה כהן ממכבי תל אביב (13.5 שניות) וחברתה לקבוצה אמירה זמיר (13.5 שניות) ובריצת שליחות 4x100 מטר בתוצאה של 1:00.9 דקות. מדליות ארד, בקפיצה לגובה בתוצאה של 1.22 מטר, אחרי חברתה לקבוצה נינה שרירא (1.37 מטר) ואסתר חכם ממכבי רחובות (1.32 מטר), בהדיפת כדור ברזל בתוצאה של 8.07 מטר, אחרי פרידה ליכטבלאו ממכבי תל אביב (9.42 מטר) ועליזה צ'מפין ממכבי ירושלים (8.84 מטר), בהטלת כידון בתוצאה של 23.20 מטר, אחרי עליזה צ'מפין (26.38 מטר) ומרגלית ספיר ממכבי תל אביב (26.13 מטר) ובזריקת דיסקוס בתוצאה של 23.11 מטר, אחרי פרידה ליכטבלאו (33.80 מטר) ועליזה צ'מפין (24.10 מטר).

1942
באליפות ארץ ישראל שנערכה במאי 1942 היא זכתה ב-5 מדליות, 3 כסף ו-2 ארד. מדליות כסף, בריצת 100 מטר בתוצאה של 14 שניות, אחרי אסתר חכם (13.8 מטר), בהדיפת כדור ברזל בתוצאה של 9.43 מטר, אחרי פרידה ברזון-ליכטבלאו (9.48 מטר) ולפני לאה פלטשר ממכבי תל אביב (7.13 מטר) ובזריקת דיסקוס בתוצאה של 25.22 מטר, אחרי פרידה ברזון-ליכטבלאו (35.3 מטר) ולפני ריטה פסטנברג ממכבי תל אביב (20.63 מטר). מדליות ארד, בקפיצה לרוחק בתוצאה של 4.48 מטר, אחרי אסתר חכם (4.86 מטר) ואמירה זמיר (4.40 מטר) ובהטלת כידון בתוצאה של 20.75 מטר, אחרי פרידה ברזון (21.55 מטר) ולאה פלטשר (20.76 מטר).

חיים אישיים 
ב-13 באפריל 1945 נישאה מנדלה לחנן לבו (1917 – 2012). בני הזוג עבדו בחנות המשפחתית, "אורתופדיה לבו"  (החנות הראשונה בארץ ישראל למוצרים אורתופדים) ונולדו להם שלושה ילדים, איתן (1947), עמוס (1949) ותמר (1952).

אחיה, יוסי מנדלה, צייר, פסל ואמן ממייסדי עין הוד.

קישורים חיצוניים

הערות שוליים 

ישראליות ילידות גרמניה
ישראלים ילידי גרמניה
אנשי העלייה החמישית
בוגרות תיכון חוגים
בוגרי תיכון חוגים
אתלטיות ארץ-ישראליות
אתלטים ארץ-ישראלים
חיפה: אישים
אלופות ישראל בריצה
קופצות לגובה ישראליות
הודפות כדור ברזל ישראליות
הודפי כדור ברזל ישראלים
מטילות כידון
זורקות דיסקוס ישראליות
זורקי דיסקוס ישראלים
אצניות ישראליות
אצנים ישראלים
לוחמות ההגנה
לוחמי ההגנה
אלופי ישראל בריצה
אישים הקבורים בבית הקברות שדה יהושע
ישראליות שנולדו ב-1922
ישראלים שנולדו ב-1922
ישראליות שנפטרו ב-2019
ישראלים שנפטרו ב-2019